The Pentangle

The Pentangle var debutalbumet til Pentangle frå 1968 med Terry Cox, Bert Jansch, Jacqui McShee, John Renbourn og Danny Thompson. Det førte saman den einskilde interessa for folk, jazz, blues, tidlegmusikk og samtidig låtskriving til ein unik stil. Teksten i plateomslaget, skriven av John Peel, seier: 
«Er det naudsynt å snakke om «blandingar av tradisjonelle folkemusikkformer», «musikalsk nyskaping», «felles utforsking» og slikt som det? Svar 'nei' på seksti ord eller mindre. Spel denne plata for dei du er glad i.»

Då albumet vart spelt inn, var medlemmane i Pentangle alt dyktige musikarar, kvar innan sitt felt, og hadde spelt saman i forskjellige kombinasjonar: Jansch og Renbourn var alt respekterte soloartistar og spelte ofte i lag, mellom anna på albumet Bert And John. McShee hadde sunge på vise- og bluespubar og klubbar og hadde spelt inn musikk i lag med Renbourn på Another Monday. Cox og Thompson var erfarne studiomusikarar og hadde spelt i lag i bandet til Alexis Korner.

Richie Unterberger sa om albumet: «Om det var meir ei folk-jazz-blues-blanding enn det var folkrock, så rocka det unekteleg med ein god rytme, og det vart framført med vokalharmoniar, vokal- og instrumentalsoloar, og ein vågal, uærbødig and som umiddelbart slo an hos rockeorienterte lyttarar. Og rockelyttarane, framfor viselyttarane, utgjorde truleg størstedelen av publikumet til Pentangle. Albumet nådde akkurat ikkje Topp 20 i Storbritannia.»Richie Unterberger, Eight Miles High: Folk-Rock's Flight from Haight-Ashbury to Woodstock, Backbeat Books, 2003. ISBN 0-87930-743-9

Innhald

Medverkande
Pentangle
Jacqui McShee – vokal
Bert Jansch – akustisk gitar, vokal
John Renbourn – akustisk gitar, vokal
Danny Thompson – kontrabass
Terry Cox – trommer, vokal

Teknisk
 Produsent: Shel Talmy
 Design: Osiris (Visions) Ltd.
 Fotografi: Robert Dowling
 Notat i omslaget: John Peel

Kjelder
Denne artikkelen bygger på «The Pentangle» frå ,  den 3. februar 2011. 
 oppgav desse kjeldene:

Kategori:Pentangle-album
Kategori:Debutalbum frå 1968
Kategori:Album produserte av Shel Talmy
Kategori:Transatlantic Records-album
Kategori:Album spelte inn i IBC Studios